Rasų seniūnija
Rasų seniūnija – administracinis-teritorinis vienetas Vilniaus miesto savivaldybėje ties Rasomis, į pietryčius nuo Senamiesčio seniūnijos. Pagal 2023 m. statistiką, tai trečia pagal mažiausią gyventojų skaičių ir trečia pagal mažiausią gyventojų tankumą Vilniaus miesto savivaldybės seniūnija. Seniūniją sudaro Rasos, Markučiai, Belmontas, Lyglaukiai ir Ribiškės. Yra Rasų kapinės, Sentikių kapinės, A. Puškino memorialinis muziejus, Slaugos ir ilgalaikio gydymo ligoninė, teka Vilnia. Didelę seniūnijos dalį užima miškai.